Мостовая

Мостовая (Сүжде, Чүжде; ) — Пермь крайының Барҙы районындағы тарихи татар ауылы, Барҙы ауыл биләмәһенә керә. Халыҡ телендә ауыл шулай уҡ Сөзде тип атала 
Почта индексы — 618150, ОКАТО коды — 57204807002.

Ауыл район үҙәге Барҙы ауылынан яҡынса 4 км төньяҡтараҡ урынлашҡан.

 Халыҡ һаны 
2010 йылдың 14 октябрендә уҙғарылған Бөтә Рәсәй халыҡ иҫәбе мәғлүмәттәре буйынса ауылда 337 кеше теркәлгән, шул иҫәптән 168 ир һәм 169 ҡатын-ҡыҙ .

2005 йылда ауылда 398 кеше йәшәгән .

 Тарихы 
1816 йылғы ревизия мәғлүмәттәре буйынса ауылдың 32 йортонда 80 ир һәм 58 ҡатын-ҡыҙ йәшәгәнАсфандияров А.З. История сел и деревень Башкортостана и сопредельных территорий. Уфа: Китап. 2009.. 1834 йылда 27 йортта 100 ир һәм 89 ҡатын-ҡыҙ, ә 1859 йылда 42 йортта 130 ир һәм 114 ҡатын-ҡыҙ иҫәпләнгән.

Ауылда йәмиғ мәсете һәм уның эргәһендә 1840 йылдан бирле эшләп килгән мосолман мәктәбе булған. 1868 йылда мәктәптә 22 малай һәм 12 ҡыҙ белем алған.

Ауылда йәшәүсе зауряд-есаул Сакаев Тәһәүей Ниғмән улы (Сакаев Тахавый Нигманович) 20-се башҡорт полкы составында 1812 йылғы Ватан һуғышында ҡатнаша.

 Иҫкәрмәләр 

 Һылтанмалар 


Категория:Пермь крайының татар ауылдары